open-index/open-wikipedia-markdown huggingface dataset:
Αραβινοξυλάνη

Η **αραβινοξυλάνη** είναι τύπος ξυλάνης που ανήκει στιςημικυτταρίνες και απαντάται τόσο στο πρωτογενές τοίχωμα, όσο και στο δευτερογενές κυτταρικό τοίχωμα των φυτών, συμπεριλαμβανομένου του ξυλώματος των δέντρων και των βλαστών των δημητριακών. Χημικώς αποτελείται από συμπολυμερή δύο σακχάρων που είναι πεντόζες: την αραβινόζη και την ξυλόζη.

## Χημική δομή
Οι αλυσίδες αραβινοξυλάνης περιέχουν μεγάλο αριθμό μονάδων ξυλόζης, που είναι χημικά συνδεδεμένες -γραμμικά- με 1,4- γλυκοζιτικούς δεσμούς. 

Οι βασικές γραμμικές αλυσίδες τους αποτελούνται από μονάδες β-D-ξυλοπυρανόζης, υποκατεστημένες με μονές α-L-αραβινοφουρανοσυλικές μονάδες. 

Πολλές μονάδες ξυλόζης είναι υποκατεστημένες με 2, 3 ή 2,3-συνδεδεμένα υπολείμματα αραβινόζης, η οποία είναι ετεροκυκλικός μονοσακχαρίτης.

## Λειτουργίες
Οι αραβινοξυλάνες διαδραματίζουν κυρίως δομικό ρόλο στα φυτικά κύτταρα. 

Είναι επίσης δεξαμενές μεγάλων ποσοτήτων φερουλικού οξέος και άλλων φαινολικών οξέων που συνδέονται ομοιοπολικά με αυτά. Τα φαινολικά οξέα μπορεί επίσης να εμπλέκονται στην άμυνα του κάθε φυτού ή δέντρου, συμπεριλαμβανομένης επίσης και της προστασίας από παθογόνους μικροοργανισμούς (π.χ. μύκητες, βακτήρια, μύκητες).

## Χρήσεις
Οι αραβινοξυλάνες είναι ένα από τα κύρια συστατικά των διαλυτών και αδιάλυτων διαιτητικών ινών που έχουν αποδειχθεί ότι επιφέρουν πολλαπλά οφέλη για την υγεία του ανθρώπου. 

Επιπλέον, οι αραβινοξυλάνες, λόγω των δεσμευμένων φαινολικών οξέων τους, φαίνεται να έχουν αξιόλογη αντιοξειδωτική δράση. 

Η ικανότητα ανταλλαγής ιόντων -που έχουν- και το ιξώδες τους είναι επίσης εν μέρει υπεύθυνα για τα ευεργετικά μεταβολικά τους αποτελέσματα.

## Παραπομπές


Κατηγορία:Πολυσακχαρίτες
Βολοντάρ Γκλεμπόβιτς του Μινσκ

Ο **Βολοντάρ Γκλεμπόβιτς**, ρωσικά:: *Володарь Глебович Минский*, (12ος αι.) από τον Οίκο των Ρουρικιδών ήταν πρίγκιπας του Μινσκ, που ανήκε στον λεγόμενο κλάδο του Πολότσκ (Polotski) από την πόλη και το πριγκιπάτο του Πολότσκ, από όπου προερχόταν. Ήταν γιος του Γκλεμπ Βσεσλάβιτς του Μινσκ (απεβ. 1119) και της Aναστασίας, κόρης του Γιαροπόλκ Ιζιασλάβιτς. Ο Βολοντάρ απεβίωσε μετά το 1167, πιθανώς το 1176.

## Βιογραφία
Η οικογένεια του Βολοντάρ βρισκόταν από καιρό σε σύγκρουση με τον μεγάλο πρίγκιπα του Κιέβου, Βλαδίμηρο Β΄ Μονομάχο, ο οποίος το 1113 (σύμφωνα με ορισμένες πληροφορίες 1119) κατέκτησε το Μινσκ από τον πατέρα τού Βολοντάρ. Αργότερα, οι υπόλοιπες κτήσεις της δυναστείας Πολότσκ είχαν κατακτηθεί από τον γιο του Βλαδίμηρου Β΄, Mστισλάβ Α΄ του Κιέβου και τα μέλη της αναγκάστηκαν να καταφύγουν, μεταξύ άλλων, στην Κωνσταντινούπολη. Ωστόσο, μετά το τέλος του Mστισλάβ το 1132, η αυτοκρατορία του Κιέβου κατέρρευσε σιγά σιγά και η δυναστεία Πολότσκ μπορούσε να επιστρέψει στη ρωσική πολιτική σκηνή.

## Οικογένεια
Ο Βολοντάρ νυμφεύτηκε στις 5 Ιουνίου 1135 (πιθανότατα ενώ ήταν εξόριστος στην Πολωνία) με τη Ρίκισσα της Πολωνίας, βασίλισσα της Σουηδίας, κόρη του Μπολέσλαφ Γ΄ του Στραβόστομου και χήρα του Δανού πρίγκιπα και βραχύβιου βασιλιά Mάγκνους Α΄ της Σουηδίας, ο οποίος έπεσε τον προηγούμενο χρόνο στη μάχη του Φότεβικ. Ο Βολοντάρ και ο Ρίκισσα απέκτησαν μία κόρη, τη:
* Σοφία του Μινσκ, η οποία αργότερα παντρεύτηκε τον Βαλντεμάρ Α΄ τον Μεγάλο της Δανίας.

Ο γάμος του Βολοντάρ και της Ρικίσσας ήταν μία πολιτική κίνηση τού πατέρα της, που στρέφεται ενάντια στην τότε συμμαχία μεταξύ του Ερρίκου Β΄ της Δανίας και των απογόνων του Moνομάχου. Επειδή αρκετά κεντρικά πρόσωπα σε αυτή τη σύγκρουση απεβίωσαν και η θέση των Μονομάχων στη Ρωσία αποδυναμώθηκε πολύ, τα θεμέλια του γάμου έπεσαν επίσης: λύθηκε με διαζύγιο, μετά το οποίο η Ρίκισσα παντρεύτηκε τον Σβέρκερ Α' της Σουηδίας.

## Παρανόηση
Στην έρευνα της αρχαίας ιστορίας, ο Voλοντάρ συνήθως συγχέονταν (μεταξύ άλλων από τον Nικολάι φον Μπάουμγκαρτεν) με τον ημι-μυθικό πρίγκιπα Βλαντίμιρ Βσεβολόντιτς του Νόβγκοροντ.

## Παραπομπές


## Βιβλιογραφικές αναφορές
* Τζον Λιντ «Οι ρωσικοί γάμοι. Δυναμικοί και Πολιτικοί Συνασπισμοί Κατά τον Δανικό Εμφύλιο Πόλεμο της δεκαετίας του 1130» στο (Δανέζικο) *Ιστορικό Περιοδικό* Νο. 2 1992.

Κατηγορία:Ρουρικίδες
Ερρίκος Α' του Μπεργκ

Ο **Ερρίκος Α' κόμης του Μπεργκ-Σέλκλινγκεν**, γερμ.: *Henry I, Count of Berg-Schelklingen*, (π. 1073 – 24 Σεπτεμβρίου 1115) ήταν Βαυαρός ευγενής, που κυβέρνησε το κάστρο Μπεργκ στο Έχινγκεν της Βαυαρίας.

## Βιογραφία
Οι γονείς του ήταν ο Πόπο κόμης του Μπεργκ-Σέλκλινγκεν και η σύζυγός του Σοφία, η οποία μερικές φορές λέγεται ότι ήταν πριγκίπισσα της Ουγγαρίας, μία -κατά τα άλλα ανεπιβεβαίωτη- κόρη του Σολομώντα, βασιλιά της Ουγγαρίας και της Ιουδίθ της Σουαβίας, αλλά αυτό είναι πολύ απίθανο για χρονολογικούς λόγους. Ο ιστορικός Κρίστοφ-Φρήντριχ φον Στέλιν  θεώρησε ότι η μεγάλη πολιτική τους δύναμη, παρά την ταπεινή καταγωγή, οφειλόταν στη συγγένεια με τον επίσκοπο Άγιο Όθωνα του Μπάμπεργκ, που ήταν επίσης ιερέας της Ιουδήθ μετά τον γάμο της με τον Βλαντίσλαφ Α' δούκα της Πολωνίας, με τον οποίο είχε μία κόρη την Αδελαΐδα, που παντρεύτηκε τον κουνιάδο του Ερρίκου Ντήπολντ Γ΄μάργραβο του Βόχμπουργκ και γέννησε την Aδελαΐδα του Βόχμπουργκ, την πρώτη σύζυγο του Φρειδερίκου Α΄ Βαρβαρόσσα της Γερμανίας.

## Οικογένεια
Νυμφεύτηκε γύρω στο 1090 την Αδελαΐδα του Μόχενταλ, κόρη του Ντήπολντ Β' μαργράβου του Βόχμπουργκ. Κατά τη δεκαετία του 1090 ο Ερρίκος και η Αδελαΐδα απέκτησαν τρεις γιους και τρεις κόρες, οι οποίες παντρεύτηκαν ευγενείς με μεγάλη επιρροή από τους Οίκους Πρέμυσλ της Βοημίας και Πιάστ της Πολωνίας. Ο Ερρίκος Α΄ αποσύρθηκε κατά τη διάρκεια του 1100 και έγινε μοναχός στο αβαείο Τσβήφαλτεν. Ο μεγαλύτερος γιος του τον διαδέχθηκε ως κόμης του Μπεργκ-Σέλκλινγκεν.

Ο Ερρίκος Α΄ και η Αδελαΐδα είχαν τέκνα:
* Ερρίκος Β΄ (π. 10931126), κόμης του Μπεργκ-Σέλκλινγκεν , που τον διαδέχτηκε.
* Ρίχετσα (π. 1095 1125), παντρεύτηκε τον Βλαδίσλαο Α' δούκα της Βοημίας .
* Ντήπολντ Β΄ (π. 10971160), κόμης του Μπεργκ-Σέλχιλινγκεν , που διαδέχθηκε τον Ερρίκο Β'.
* Σοφία (π. 1099 1126), παντρεύτηκε τον Όθωνα Β', πρίγκιπα του Όλομουτς .
* Σαλομέα (π. 1101 1144), παντρεύτηκε τον Μπολέσλαφ Γ΄ δούκα της Πολωνίας .
* Ραπότo, κόμης του Μπεργκ-Σέλχλινγκεν (π. 11031164), που διαδέχθηκε τον Ντήπολντ Β΄.

Ο Ντήπολντ Β΄ παντρεύτηκε τη Γκίζελα των Άντεχς, κόρη του Berthold II, κόμη του Άντεχς και της Σοφίας της Ιστρίας και απέκτησαν γιους, συμπεριλαμβανομένων των επισκόπων Ερρίκου, Ντήπολντ και Mάνεγκολντ του Πάσσαου, καθώς και του Μπέρτολντ, κόμη του Μπεργκ-Σέλχλινγκεν, που ήταν ο διάδοχος του Ραπότo και πατέρας του Ερρίκου Α', του πρώτου μαργράβου του Μπούργκαου.

## Παραπομπές


## Πηγές
* 

Κατηγορία:Γερμανοί ευγενείς
Χοσέ Άλβαρεθ Κουμπέρο

Ο **Χοσέ Άλβαρεθ Κουμπέρο** (, 23 Απριλίο 176826 Νοεμβρίου 1827) ήταν Ισπανός γλύπτης νεοκλασικού ρυθμού. Πέρασε μεγάλο μέρος της σταδιοδρομίας του στο Παρίσι και τη Ρώμη.

## Βιογραφία
Ο Χοσέ Άλβαρεθ ντε Περέιρα υ Κουμπέρο γεννήθηκε στο Πριέγκο ντε Κόρδοβα στις 23 Απριλίου 1768, γιος ενός λιθοξόου. Περνούσε όλο τον ελεύθερο χρόνο του σχεδιάζοντας και μοντελοποιώντας. Διδάχθηκε από τον Γάλλο γλύπτη Μιγκέλ Βερντιγκιέ στην Κόρδοβα και στην Ακαδημία του Σαν Φερνάντο στη Μαδρίτη.

Το 1799 ο Κάρολος Δ΄ του χορήγησε σύνταξη 12.000 ρεάλ για να επισκεφθεί το Παρίσι και τη Ρώμη. Το 1804 εκτέλεσε ένα άγαλμα του Γανυμήδη, ενώ βρισκόταν στο Παρίσι, το οποίο σήμερα βρίσκεται στο Μουσείο του Πράδο, και το οποίο του χάρισε άμεση αναγνώριση ως κορυφαίου γλύπτη. Η σύνταξή του διπλασιάστηκε και αναχώρησε για τη Ρώμη, όπου παρέμεινε μέχρι ένα χρόνο πριν από τον θάνατό του.

Ενώ βρισκόταν στο Παρίσι, ο Άλβαρεθ παντρεύτηκε την Ελίζαμπεθ Μπουζέλ, από την οποία απέκτησε έναν γιο το 1805. Ο γιος αυτός, ο Δον Χοσέ Άλβαρεθ υ Μπουζέλ, διακρίθηκε επίσης ως γλύπτης και ζωγράφος, αλλά πέθανε στο Μπούργος πριν συμπληρώσει την ηλικία των είκοσι πέντε ετών.

Η άρνησή του να αναγνωρίσει τον Ιωσήφ Βοναπάρτη ως βασιλιά της Ισπανίας οδήγησε στη φυλάκισή του στη Ρώμη. Μετά την αποφυλάκισή του προσλήφθηκε από τον Ναπολέοντα Α΄ για να διακοσμήσει το Παλάτσο ντελ Κουιρινάλε.

Το 1816 διορίστηκε αυλικός γλύπτης του Φερδινάνδου Ζ΄. Ένα από τα πιο επιτυχημένα έργα του πρεσβύτερου Άλβαρεθ ήταν μια ομάδα που αναπαριστούσε τον Αντίλοχο και τον Μέμνονα, η οποία παραγγέλθηκε σε μάρμαρο (1818) από τον Φερδινάνδο Ζ΄. Βρίσκεται σήμερα στο μουσείο της Μαδρίτης. Επίσης, φιλοτέχνησε μερικές προτομές πορτρέτων (Φερδινάνδος Ζ΄, Ροσσίνι, δούκισσα της Άλμπα), οι οποίες είναι αξιοσημείωτες για το σθένος και την πιστότητά τους.

Μετά την επιστροφή του στη Μαδρίτη, δίδαξε στην Ακαδημία του Σαν Φερνάντο, όπου ένας από τους μαθητές του ήταν ο νεαρός Πονσιάνο Πονθάνο (1813–1877), που αργότερα θα γινόταν ένας από τους πιο διάσημους Ισπανούς νεοκλασικούς γλύπτες της εποχής του. Ο Άλβαρεθ πέθανε στη Μαδρίτη στις 26 Νοεμβρίου 1827. Λόγω της φιλίας του με τον Ιταλό γλύπτη Αντόνιο Κανόβα, απέκτησε το προσωνύμιο «Ισπανός Κανόβα».

## Έργα

Αρχείο:Ganímedes (José Álvarez Cubero) MRABASF 01.jpg|Γανυμήδης, 1804
Αρχείο:Isabel de Braganza (J. Álvarez Cubero) 01.jpg|Μαρία Ισαβέλλα της Πορτογαλίας (1797–1818), γλυπτική σε νεοκλασικό ύφος. περ. 1826
Αρχείο:Madrid Museo Del Prado Accueil Statues - panoramio.jpg|Η υπεράσπιση της Σαραγόσα, 1825, το γνωστότερο έργο του


## Παραπομπές


Κατηγορία:Ισπανοί γλύπτες
Κεδρόλη

Η **κεδρόλη** είναι φυσική σεσκιτερπενική αλκοόλη που απαντάται στο αιθέριο έλαιο των κωνοφόρων ειδών (λ.χ. έλαιο κέδρου), ιδίως στα γένη *[[Κυπαρίσσι|Cupressus]]* (π.χ. κυπαρίσσι) και *[[Άρκευθος|Juniperus]]* (π.χ. στην κοινή άρκευθο). Έχει επίσης εντοπιστεί στο είδος *Origanum onites*, ένα φυτό που σχετίζεται με τη ρίγανη. Οι κύριες χρήσεις του είναι στη χημεία των αρωματικών ενώσεων. Αποτελεί περίπου το 19% του ελαίου από ξύλο άρκευθου *Juniperus ashei* και το 15,8% του ελαίου της άρκευθου της Βιρτζίνια*, Juniperus virginiana*. 

## Ωφέλειες
Η κεδρόλη δεν έχει αποδειχθεί ότι είναι τοξική για τον άνθρωπο. Έχει βρεθεί ότι προσδίδει αντιοξειδωτικές και αντιφλεγμονώδεις ωφέλειες, μαζί με άλλα ευεργετικά αποτελέσματα. Σε δοκιμές ευαισθητοποίησης του δέρματος, 2 στα 20 άτομα έδειξαν αρνητικές επιδράσεις και στο δεύτερο τεστ δεν βρέθηκε καμιά ευαισθησία. 

Αυτή η ένωση και άλλες παρόμοιες έχουν βρεθεί ότι διαθέτουν αντισηπτική, αντιφλεγμονώδη, αντισπασμωδική, τονωτική, στυπτική, διουρητική, ηρεμιστική, εντομοκτόνο και αντιμυκητιακή δράση *[[in vitro]]*. Η κεδρόλη και οι συγγενικές σε αυτή ενώσεις χρησιμοποιούνται παγκοσμίως στην παραδοσιακή ιατρική και στα καλλυντικά. Τα αποτελέσματα μελέτης του 2015 δεικνύουν ότι η κεδρόλη προσελκύει έντονα τα θηλυκά κουνούπια που είναι σε εγκυμοσύνη, και τα οποία μπορούν να χρησιμοποιηθούν για τη δημιουργία παγίδων με δόλωμα κεδρόλης.

## Δείτε επίσης
* Κεδρένιο, ένα άλλο σεσκιτερπένιο του αιθέριου ελαίου της άρκευθου (*Juniperus spp.*)

## Παραπομπές


Κατηγορία:Σεσκιτερπένια
Κατηγορία:Εκχυλίσματα ξύλου
Κατηγορία:Ξύλο
Η επιστροφή του Σέρλοκ Χολμς

***Η επιστροφή του Σέρλοκ Χολμς*** (αγγλικός τίτλος: *The Return of Sherlock Holmes*) είναι συλλογή 13 αστυνομικών διηγημάτων του σερ Άρθουρ Κόναν Ντόιλ με ήρωες τον ιδιωτικό ντετέκτιβ Σέρλοκ Χολμς και τον φίλο του δρ Γουάτσον. Εκδόθηκε το 1905 και είναι η τρίτη από τις πέντε συλλογές του συγγραφέα.
 
Τα διηγήματα της συλλογής έχουν διασκευαστεί για το ραδιόφωνο, τον κινηματογράφο και σε τηλεοπτικές σειρές
 
## Ιστορικό
Η συλλογή εκδόθηκε για πρώτη φορά τον Φεβρουάριο του 1905 στη Νέα Υόρκη και στη συνέχεια στις 7 Μαρτίου 1905 στο Λονδίνο. Ήταν η πρώτη συλλογή με τον Σέρλοκ Χολμς από το 1893, όταν ο ντετέκτιβ είχε «σκοτωθεί» στο *[[Το τελευταίο πρόβλημα|Τελευταίο πρόβλημα]],* το τελευταίο της συλλογής *[[Οι αναμνήσεις του Σέρλοκ Χολμς]]* (1894), καθώς ο συγγραφέας ήθελε να σταματήσει να γράφει ιστορίες με τον διάσημο ντετέκτιβ. Οι διαμαρτυρίες και η πρωτοφανής πίεση του αναγνωστικού κοινού τελικά τον έπεισε να επανέλθει στον Χολμς, γράφοντας ''Το'' σ''κυλί των Μπάσκερβιλ'' (που διαδραματίζεται πριν από τον «θάνατο» του Χολμς) και στη συνέχεια να αναβιώσει τον ήρωα. Η πρώτη ιστορία, που διαδραματίζεται το 1894, παρουσιάζει τον Χολμς να επιστρέφει στο Λονδίνο και να εξηγεί τη δράση του για την περίοδο 1891–1894. 
 
Αξιοσημείωτη είναι επίσης η δήλωση του δρ Γουάτσον στην τελευταία ιστορία της συλλογής ότι ο Χολμς έχει αποσυρθεί και του έχει απαγορεύσει να δημοσιεύει άλλες ιστορίες, πάλι αποφασισμένος να σταματήσει (αν και πάλι, αργότερα εμφανίστηκαν δύο ακόμη συλλογές και ένα μυθιστόρημα).
 
## Περιεχόμενο
 
# Η περιπέτεια του άδειου σπιτιού 
# Η περιπέτεια του οικοδόμου από το Νόργουντ
# Η περιπέτεια των χορευτών
# Η περιπέτεια του μοναχικού ποδηλάτη
# Η περιπέτεια του ιδιωτικού σχολείου
# Η περιπέτεια του Μαύρου Πίτερ
# Η περιπέτεια του Τσαρλς Ογκάστους Μίλβερτον
# Η περιπέτεια των έξι Ναπολεόντων
# Η περιπέτεια των τριών σπουδαστών
# Η περιπέτεια των χρυσών ματογυαλίων
# Η περιπέτεια του εξαφανισμένου παίκτη
# Η περιπέτεια του αβαείου Γκρέιντζ
# Η υπόθεση της δεύτερης κηλίδας
 
## Μεταφράσεις στα ελληνικά
Μερικές από τις μεταφράσεις στα ελληνικά:
 
* *Η επιστροφή του Σέρλοκ Χολμς,* στα Άπαντα του Σέρλοκ Χολμς, μετάφραση: Ερρίκος Μπαρτζινόπουλος, εκδόσεις Σύγχρονοι Ορίζοντες, 2005, στον Β' τόμο.
* *Η επιστροφή του Σέρλοκ Χολμς,* μετάφραση: Ασημίνα Μητσομπόνου, εκδόσεις Ποντίκι, 2009
* *Η επιστροφή του Σέρλοκ Χολμς,* μετάφραση: Νίκος Μαρούδας, εκδόσεις Ερατώ, 2012 

## Δείτε επίσης

* Εργογραφία του Σέρλοκ Χολμς
 
## Παραπομπές
Τουσέν Λουβερτύρ

Ο **Φρανσουά-Ντομινίκ Τουσέν Λουβερτύρ** (  , επίσης γνωστός ως **Τουσέν Λ'Oυβερτύρ**  ή **Τουσέν Μπρεντά** , 20 Μαΐου 1743&nbsp;– 7 Απριλίου 1803) ήταν στρατηγός από την Αϊτή  και ο πιο εξέχων ηγέτης της Αϊτινής Επανάστασης . Κατά τη διάρκεια της ζωής του, ο Louverture πολέμησε πρώτα εναντίον των Γάλλων, μετά για αυτούς και στη συνέχεια ξανά εναντίον της Γαλλίας για την υπόθεση της ανεξαρτησίας της Αϊτής. Ως ηγέτης της επανάστασης, ο Louverture επέδειξε στρατιωτική και πολιτική οξυδέρκεια που βοήθησε να μεταμορφωθεί η νεοσύστατη εξέγερση των σκλάβων σε επαναστατικό κίνημα . Ο Louverture είναι πλέον γνωστός ως ο «πατέρας της Αϊτής». 

## Παραπομπές


Κατηγορία:Αϊτή
Κατηγορία:Γάλλοι στρατιωτικοί
Πανεπιστήμιο Ντιουκ

Το **Πανεπιστήμιο Ντιουκ** (αγγλικά: Duke University) είναι ιδιωτικό ερευνητικό πανεπιστήμιο στο Ντάρχαμ της Βόρειας Καρολίνας, στις Ηνωμένες Πολιτείες Αμερικής. Ιδρύθηκε από Μεθοδιστές και Κουάκερους στη σημερινή πόλη Τρίνιτι το 1838 και μετακόμισε στην πόλη Ντάρχαμ το 1892. Το 1924, ο βιομήχανος καπνού και ηλεκτρικής ενέργειας Τζέιμς Μπιουκάναν Ντιουκ ίδρυσε το The Duke Endowment και το ίδρυμα άλλαξε το όνομά του για να τιμήσει τον αποθανόντα πατέρα του, Ουάσινγκτον Ντιουκ.

## Ιστορία

## Παραπομπές


Κατηγορία:Πανεπιστήμια στις Ηνωμένες Πολιτείες Αμερικής
Κεδρένιο

Το **κεδρένιο** είναι φυσικό σεσκιτερπένιο που ανευρίσκεται στο αιθέριο έλαιο του κέδρου. Τα δύο ισομερή που υπάρχουν στο έλαιο είναι το (−)-α-κεδρένιο και η (+)-β-κεδρένιο, που διαφέρουν ως προς τη θέση ενός διπλού δεσμού.

Η β-κεδρένιο απαντάται σε μεγάλο ποσοστό (44%) και στα αιθέρια έλαια του Μεσογειακού είδους, *Juniper phoenicea*.

## Δείτε επίσης

* Κεδρόλη, ένα άλλο συστατικό του ελαίου κέδρου

## Παραπομπές

Κατηγορία:Σεσκιτερπένια
Κατηγορία:Εκχυλίσματα ξύλου
Σιαλικά οξέα

δεξιά|300 px|μικρογραφία|'''Νευραμινικό οξύ''' (Neu): τα Ν- ή Ο-υποκατεστημένα παράγωγα του οποίου σχηματίζουν τα περισσότερα σιαλικά οξέα
Τα **σιαλικά οξέα** είναι μια κατηγορία σακχάρων άλφα-κετοοξέων με σκελετό από εννέα άτομα άνθρακα. Ο όρος *"σιαλικό οξύ"* (από το σάλιο) εισήχθη για πρώτη φορά από τον Σουηδό βιοχημικό *Gunnar Blix* το 1952. Το πιο κοινό μέλος αυτής της ομάδας είναι το Ν-ακετυλνεουραμινικό οξύ (συμβολίζεται ως *Neu5Ac*) που βρίσκεται σε ζώα και σε ορισμένους προκαρυωτικούς οργανισμούς.

Τα σιαλικά οξέα βρίσκονται ευρέως κατανεμημένα σε ζωικούς ιστούς και κάποιες συναφείς μορφές τους απαντώνται σε μικρότερο βαθμό σε άλλους οργανισμούς όπως σε ορισμένα μικροφύκια, βακτήρια κ.α.

Τα σιαλικά οξέα είναι συνήθως μέρος γλυκοπρωτεϊνών, γλυκολιπιδίων ή γαγγλιοσιδών, όπου διακοσμούν το άκρο των αλυσίδων σακχάρου στην επιφάνεια των κυττάρων ή των διαλυτών πρωτεϊνών.

Ωστόσο, σιαλικά οξέα έχουν επίσης παρατηρηθεί σε έμβρυα του είδους *Drosophila* και άλλα έντομα. Γενικά, τα φυτά φαίνεται να μην περιέχουν σιαλικά οξέα.

Στους ανθρώπους, ο εγκέφαλος έχει την υψηλότερη περιεκτικότητα σε σιαλικό οξύ, όπου αυτά τα οξέα παίζουν σημαντικό ρόλο στη νευρική μετάδοση και τη δομή των γαγγλιοσιδών στη συναπτογένεση.

Είναι γνωστά περισσότερα από 50 είδη σιαλικού οξέος, τα οποία μπορούν να ληφθούν όλα από ένα μόριο νευραμινικού οξέος αντικαθιστώντας την αμινομάδα του με μία από τις υδροξυλομάδες του. Γενικά, η αμινομάδα φέρει είτε ακετυλομάδα είτε γλυκολυλομάδα, αλλά έχουν περιγραφεί και άλλες τροποποιήσεις.

Αυτές οι τροποποιήσεις μαζί με τους δεσμούς έχουν αποδειχθεί ότι είναι ειδικές για τον ιστό και αναπτυξιακά ρυθμιζόμενες εκφράσεις, έτσι μερικές από αυτές βρίσκονται μόνο σε ορισμένους τύπους γλυκοσυζευγμάτων σε συγκεκριμένα κύτταρα. Οι υδροξυλικοί υποκαταστάτες μπορεί να ποικίλουν σημαντικά. Συνήθως έχουν βρεθεί ομάδες ακετυλίου, λακτυλίου, μεθυλίου, θειικού και φωσφορικού.

## Παραπομπές


Κατηγορία:Μονοσακχαρίτες
Αγκάτα Ζούμπελ

Η **Αγκάτα Ζούμπελ** (πολωνικά: Agata Zubel) (γενν. 1978, Βρότσουαφ) είναι Πολωνή συνθέτρια και τραγουδίστρια.

## Βιογραφία
Η Ζούμπελ είναι απόφοιτος του Μουσικού Λυκείου Κάρολ Σιμανόφσκι του Βρότσουαφ (κρουστά και θεωρία μουσικής) και του Μουσικού Πανεπιστημίου Κάρολ Λιπίνσκι, όπου σπούδασε σύνθεση με τον Γιαν Βιχρόφσκι. Είναι μέλος του Νεανικού Κύκλου της Ένωσης Πολωνών Μουσουργών και έλαβε υποτροφία του Υπουργείου Πολιτισμού και Εθνικής Κληρονομιάς. Σήμερα διδάσκει στην Ακαδημία Μουσικής στο Βρότσουαφ (τακτική καθηγήτρια). Το 2013 τιμήθηκε από το Διεθνές Βήμα Συνθετών του Διεθνούς Μουσικού Συμβουλίου με τον τίτλο της καλύτερης σύνθεσης για το *Not I*, το οποίο έγραψε για σοπράνο, οργανικό σύνολο και ηλεκτρονική.

Τον Οκτώβριο του 2017 της απονεμήθηκε το Χάλκινο Μετάλλιο «Gloria Artis». Είναι απλό μέλος της Ένωσης Πολωνών Μουσουργών.

## Παραπομπές


## Εξωτερικοί σύνδεσμοι
* Η Αγκάτα Ζούμπελ στην έκδοση PWM
* Προφίλ στο Culture.pl
* Προφίλ στο sfcmp.org  Archived  
* Κριτική του "Where To" στο San Francisco Chronicle

Κατηγορία:Πολωνοί συνθέτες
Κατηγορία:Πολωνές τραγουδίστριες
Κατηγορία:Πολωνές υψίφωνες
Κατηγορία:Πολωνές τραγουδίστριες του 21ου αιώνα
Κατηγορία:Αποδέκτες του Χάλκινου Μεταλλίου για Αξία στον Πολιτισμό - Gloria Artis
Ψαλτήρι του Δαβίδ

μικρογραφία|Σελίδα τίτλου του ''Ψαλτηρίου του Δαβίδ''
Το ***Ψαλτήρι του Δαβίδ*** (πρωτότυπος πολωνικός τίτλος: ***Psalterz Dawidow***) είναι ποιητική μετάφραση στα πολωνικά του Βιβλίου των Ψαλμών, του Γιαν Κοχανόφσκι, του πιο εξέχοντος ποιητή της Πολωνικής Αναγέννησης. Τυπώθηκε το 1579 στην Κρακοβία, στο τυπογραφείο Λάζαρους.

Ο Κοχανόφσκι, όπως και οι σύγχρονοί του στη Δυτική Ευρώπη, χρησιμοποίησε μια λατινική μετάφραση του Βιβλίου των Ψαλμών ως βάση για τη μετάφρασή του. Γνωρίζοντας καλά τα αρχαία κλασικά, συνδύασε το βιβλικό πνεύμα του πρωτότυπου με τα λογοτεχνικά επιτεύγματα Ελλήνων και Λατίνων συγγραφέων.

Το *Ψαλτήρι του Δαβίδ* του Κοχανόφσκι κέρδισε την αναγνώριση τόσο από τους Προτεστάντες όσο και από τους Καθολικούς στην Πολωνία, και είχε επίσης απήχηση στο εξωτερικό, κυρίως στο έργο του Μητροπολίτη της Μολδαβίας Ντοσοφτέι. Μερικές από τις αποδόσεις των Ψαλμών του Κοχανόφσκι εξακολουθούν να χρησιμοποιούνται στις πολωνικές καθολικές λειτουργίες.

## Παραπομπές


## Πηγές
* Michael J. Mikoś, *Πολωνική λογοτεχνία από τον Μεσαίωνα έως το τέλος του δέκατου όγδοου αιώνα: μια δίγλωσση ανθολογία*, Βαρσοβία, Constans, 1999.
* Τσέσλαφ Μίλος, *The History of Polish Literature*, 2nd ed., Berkeley, University of California Press, 1983.

Κατηγορία:Πολιτισμός της Πολωνίας
Κατηγορία:Ψαλμοί (Παλαιά Διαθήκη)
Κασσίνε

Το **Κασσίνε** (ιταλικά: *Cassine*) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.

## Παραπομπές


Κατηγορία:Δήμοι της Επαρχίας της Αλεσσάντρια
NGC 7301

Ο **[[Νέος Γενικός Κατάλογος|NGC]] 7301** είναι ραβδωτός σπειροειδής γαλαξίας ο οποίος απέχει περίπου 308 εκατομμύρια έτη φωτός από τη Γη και βρίσκεται στον αστερισμό Υδροχόο. Ανακαλύφθηκε από τον αστρονόμο Φράνσις Πριζέρβντ Λίβενγουορθ (Francis Preserved Leavenworth) το 1886.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Υδροχόος (αστερισμός)
7301
69021
NGC 4333

Ο **[[Νέος Γενικός Κατάλογος|NGC]] 4333** είναι ραβδωτός σπειροειδής γαλαξίας με δακτυλιοειδή δομή ο οποίος απέχει περίπου 330 εκατομμύρια έτη φωτός και βρίσκεται στον αστερισμό Παρθένο. Είναι επίσης γαλαξίας LINER και ανακαλύφθηκε από τον αστρονόμο Ουίλιαμ Χέρσελ (William Herschel) στις 13 Απριλίου 1784. Παρόλο που καταγράφεται ως VCC 637 στον κατάλογο γαλαξιών του Σμήνους της Παρθένου, δεν είναι μέλος του σχηματισμού αυτού αλλά βρίσκεται στο υπόβαθρό του.

## Παρακείμενοι γαλαξίες
Ο NGC 4333 σχηματίζει ζεύγος με τον γαλαξία NGC 4326, με τον δεύτερο να είναι ο λαμπρότερος από τους δύο. Και οι δύο γαλαξίες ανήκουν στο «Μεγάλο Τείχος» CfA2 ή αλλιώς «Τείχος της Κόμης».

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Παρθένος (αστερισμός)
4333
40217
Κατηγορία:Γαλαξίες LINER
Κατηγορία:Δακτυλιοειδείς γαλαξίες
+01-32-034
Λυγαριά Λάρισας

Η **Λυγαριά** είναι οικισμός στη Θεσσαλία και την Περιφερειακή Ενότητα Λάρισας.

## Γενικά στοιχεία
Η Λυγαριά βρίσκεται ανάμεσα στην Ελασσόνα και τον Τύρναβο σε απόσταση περίπου 11 χιλιόμετρα βόρεια από την πόλη, στα νότια του όρους Γυναίκες και σε υψόμετρο 110 μέτρων. Στη δυτική άκρη του χωριού περνάει η Σιδηροδρομική γραμμή Πειραιά - Θεσσαλονίκης, νοτιοδυτικά η ΕΟ Λάρισας - Ελασσόνας και είναι το Βοτανοχώρι ενώ ανατολικά είναι το Αργυροπούλι. 

Αναφέρεται, μετά την ένωση της Θεσσαλίας, το 1883 στο ΦΕΚ 126Α - 02/04/1883 με την παλιά ονομασία του από την τουρκοκρατία ως *Καραδερέ* να προσαρτάται στον τότε δήμο Τυρνάβου. Το 1912 με το ΦΕΚ 262Α - 31/08/1912 μετονομάστηκε σε Λυγαριά. Σύμφωνα με το πρόγραμμα ''Καλλικράτης'', μαζί με τον Τύρναβο, το Κριτήρι και τα Περίχωρα αποτελούν την κοινότητα Τυρνάβου που υπάγεται στη Δημοτική Ενότητα Τυρνάβου του Δήμου Τυρνάβου και σύμφωνα με την απογραφή 2011 απογράφησαν 56 κάτοικοι.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τυρνάβου
65 (ταινία)

Το ***65*** είναι αμερικανική ταινία δράσης θρίλερ επιστημονικής φαντασίας του 2023, σε σενάριο και σκηνοθεσία των Σκοτ Μπεκ και Μπράιαν Γουντς. Πρωταγωνιστούν οι Άνταμ Ντράιβερ και Αριάνα Γκρίνμπλατ, σε συμπαραγωγή μεταξύ των Columbia Pictures, Bron Creative, Raimi Productions και Beck/Woods. Στην ταινία, ένας πιλότος συντρίβεται σε έναν άγνωστο πλανήτη, ο οποίος στην πραγματικότητα αποδεικνύεται ότι είναι η Γη κατά την Κρητιδική περίοδο και πρέπει να αντέξει το επικίνδυνο προϊστορικό περιβάλλον για να επιβιώσει.

Το *65* κυκλοφόρησε στις Ηνωμένες Πολιτείες στις 10 Μαρτίου 2023, από τη Sony Pictures Releasing. Η ταινία έλαβε αρνητικά σχόλια από τους κριτικούς και εισέπραξε $60.7 εκατομμύρια παγκοσμίως απέναντι σε έναν προϋπολογισμό $45 εκατομμυρίων.

## Πλοκή
Μετά από μια καταστροφική σύγκρουση σε έναν άγνωστο πλανήτη, ένας πιλότος ονόματι Μιλς συνειδητοποιεί ότι έχει παγιδευτεί στη Γη πριν από 65 εκατομμύρια χρόνια. Με μία μόνο ευκαιρία για σωτηρία, ο Μιλς και η μοναδική άλλη επιζών, η Κόα, πρέπει να διασχίσουν ένα αχαρτογράφητο τοπίο γεμάτο με δεινόσαυρους και άλλα επικίνδυνα προϊστορικά θηρία σε έναν αγώνα επιβίωσης.

## Ηθοποιοί και χαρακτήρες
* Άνταμ Ντράιβερ ως Μιλς
* Αριάνα Γκρίνμπλατ ως Κόα
* Κλόι Κόουλμαν ως Νεβίν
* Νίκα Κινγκ ως Άλια

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες με δεινόσαυρους
Κατηγορία:Ταινίες γυρισμένες στη Λουιζιάνα
Κατηγορία:Ταινίες γυρισμένες στη Νέα Ορλεάνη
Κατηγορία:Ταινίες σχετικά με αστροναύτες
Κατηγορία:Ταινίες παραγωγής Columbia Pictures
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές θρίλερ ταινίες δράσης
Κατηγορία:Ταινίες του 2023
Κατηγορία:Ταινίες της TSG Entertainment
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές ταινίες επιβίωσης
Κόρδεσι Λάρισας

Το **Κόρδεσι** είναι ακατοίκητος οικισμός της Θεσσαλίας στην Περιφερειακή Ενότητα Λάρισας, ο οποίος βρίσκεται στους νότιους πρόποδες του Κάτω Ολύμπου σε υψόμετρο 300 μέτρων. Το χωριό απέχει περίπου 32 χιλιόμετρα βόρεια από τη Λάρισα και 32 χιλιόμετρα βορειοανατολικά από τον Τύρναβο (έδρα του δήμου). Αναφέρεται επίσημα, ως ξεχωριστός οικισμός, για πρώτη φορά το 1961 να απογράφεται στην κοινότητα Ροδιάς. Σύμφωνα με το πρόγραμμα ''Καλλικράτης'', μαζί με τη Ροδιά αποτελούν την ομώνυμη κοινότητα που υπάγεται στη Δημοτική Ενότητα Τυρνάβου του Δήμου Τυρνάβου και σύμφωνα με την απογραφή 2011 δεν έχει μόνιμους κατοίκους. Οι απογραφές πραγματικού πληθυσμού (*de facto)* είναι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τυρνάβου
Κόρακας Λάρισας

Ο **Κόρακας** είναι ακατοίκητος οικισμός της Θεσσαλίας στην Περιφερειακή Ενότητα Λάρισας,

## Γενικά στοιχεία
Ο Κόρακας βρίσκεται βορειοανατολικά της Λάρισας σε υψόμετρο 120 μέτρωv Αναφέρεται επίσημα για πρώτη φορά, ως ξεχωριστός οικισμός, το 1971 να απογράφεται στην κοινότητα Νέσσωνα. Σύμφωνα με το πρόγραμμα ''Καλλικράτης'', μαζί με τον γειτονικό Νέσσωνα αποτελούν την ομώνυμη κοινότητα που υπάγεται στη Δημοτική Ενότητα Νέσσωνος του Δήμου Τεμπών και σύμφωνα με την απογραφή 2011 δεν έχει μόνιμους κατοίκους. Οι απογραφές πραγματικού πληθυσμού (*de facto)* είναι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Ανατολική Ορθοδοξία στην Ευρώπη

δεξιά|μικρογραφία|270x270εσ| Η Ανατολική Ορθοδοξία στην Ευρώπη
[δεξιά|μικρογραφία|270x270εσ| [Μονή Γκρατσάνιτσας, Σερβία]]
Η **Ανατολική Ορθοδοξία στην Ευρώπη** αποτελεί το δεύτερο μεγαλύτερο χριστιανικό δόγμα. Οι Ορθόδοξοι Χριστιανοί είναι κυρίως παρόντες στην Ανατολική και Νοτιοανατολική Ευρώπη. Χώρες με πλειοψηφία ορθοδόξων χριστιανών στην Ανατολική Ευρώπη, είναι η Λευκορωσία, η Βουλγαρία, η Κύπρος, η Γεωργία, η Ελλάδα, η Μολδαβία, το Μαυροβούνιο, η Βόρεια Μακεδονία, η Ρουμανία, η Ρωσία, η Σερβία και η Ουκρανία.

## Ιστορία
Το μεγαλύτερο κομμάτι της Ανατολικής Ευρώπης είχε κομμουνιστικά κράτη μετά τον Β΄ Παγκόσμιο Πόλεμο. 

## Ανατολική Ορθοδοξία σε χώρες με πλειοψηφία ορθόδοξων χριστιανών

* Ανατολική Ορθοδοξία στη Μολδαβία, 97,0% (απογραφή 2017) 
* Ανατολική Ορθοδοξία στην Ελλάδα, 90% 
* Ανατολική Ορθοδοξία στη Σερβία, 84,6% (απογραφή 2011) 
* Ανατολική Ορθοδοξία στη Ρουμανία, 81,0% (απογραφή 2015) 
* Ανατολική Ορθοδοξία στη Γεωργία, 83,4% (απογραφή 2014) 
* Ανατολική Ορθοδοξία στην Κύπρο, 73,2% ( est. ) 
* Ανατολική Ορθοδοξία στη Βουλγαρία, 77% (απογραφή 2011) 
* Ανατολική Ορθοδοξία στο Μαυροβούνιο, 72,1% (απογραφή 2011) 
* Ανατολική Ορθοδοξία στα Σκόπια, 69,6% 
* Ανατολική Ορθοδοξία στη Ρωσία, 79% 
* Ανατολική Ορθοδοξία στην Ουκρανία, 67,3% 
* Ανατολική Ορθοδοξία στη Λευκορωσία, 73% (απογραφή 2011) 

## Ανατολική Ορθοδοξία σε χώρες που δεν υπάρχει πλειοψηφία ορθόδοξων χριστιανών

* Ανατολική Ορθοδοξία στη Βοσνία-Ερζεγοβίνη, 31,0% (απογραφή 2013)
* Ανατολική Ορθοδοξία στην Αλβανία, 20%
* Ανα&#x5B; **' &#x5D;</sup>τολική Ορθοδοξία στη Λετονία, 19,4% (απογραφή 2011) 
* [[Ορθοδοξία στην Εσθονία|Ανατολική Ορθοδοξία στην Εσθονία]], 16,15% (απογραφή 2011) 
* Ανατολική Ορθοδοξία στην Αυστρία, 8,8% (απογραφή 2018) 
* Ανατολική Ορθοδοξία στη Λιθουανία, 4,9% (απογραφή 2011) 
* [[Ορθοδοξία στην Κροατία|Ανατολική Ορθοδοξία στην Κροατία]], 4,44% (απογραφή 2011) <sup class="noprint Inline-Template Template-Fact" data-ve-ignore="true" style="white-space:nowrap;">&#x5B; **' &#x5D;
* Ανατολική Ορθοδοξία στην Ιταλία, 3,5% &#x5B; **' &#x5D;</sup>
* Ανατολική Ορθοδοξία στη Γερμανία, 2,4% 
* [[Θρησκεία στη Σλοβενία|Ανατολική Ορθοδοξία στη Σλοβενία]], 2,3% (απογραφή 2002) <sup class="noprint Inline-Template Template-Fact" data-ve-ignore="true" style="white-space:nowrap;">&#x5B; **' &#x5D;
* Ανατολική Ορθοδοξία στην Ισπανία, 2,2%
* Ανατολική Ορθοδοξία στην Πολωνία, 1,5% 
* Ανατολική Ορθο&#x5B; **' &#x5D;</sup>δοξία στη Δημοκρατία της Ιρλανδίας, 1,3% (2017) <sup class="noprint Inline-Template Template-Fact" data-ve-ignore="true" style="white-space:nowrap;">&#x5B; **' &#x5D;
* Ανατολική Ορθοδοξία στη Φινλανδία, 1,09% (απογραφή 2020) 
* Ανατολική Ορθοδοξία στη Σλοβακία, 0,9% (απογραφή 2011) 
* Ανατολική Ορθοδοξία στη Νορβηγία, 0,22% (2012) &#x5B; ** &#x5D;
* Ανατολική Ορθοδοξία στην Ουγγαρία, 0,1% (απογραφή 2011) 
* Ανατολική Ορθοδοξία στην Αρμενία, 0,1% (απογραφή 2011) 

## Δείτε επίσης

* Βυζαντινή Κοινοπολιτεία
* Άγιον Όρος

## Παραπομπές


## Πηγές

* 
* 
* 
* 
*  
* 
* 

Κατηγορία:Ανατολική Ορθοδοξία στην Ευρώπη
Πουρνάρι Λάρισας

Το **Πουρνάρι** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά στοιχεία
Το Πουρνάρι βρίσκεται στους δυτικούς πρόποδες του όρους Όσσα (Κίσσαβος) σε υψόμετρο 140 μέτρων, βορειοδυτικά και δίπλα από το Συκούριο. Απέχει περίπου 22 χιλιόμετρα ΒΑ. από την Λάρισα και 11 χιλιόμετρα Α.-ΝΑ. από το Μακρυχώρι (έδρα του δήμου). Στην τοποθεσία  Μαγούλα - Μπουρνάμπασι" έχει εντοπιστεί σημαντικός μυκηναϊκός οικισμός γι' αυτό και έχει οριστεί ως αρχαιολογικός χώρος. Στη βορειοανατολική άκρη του χωριού, στο "Πλατανόρεμα" υπάρχει οργανωμένος χώρος αναψυχής με παγκάκια και κιόσκια για περιπάτους, πικ νικ και βόλτες μέσα στη φύση. Ενοριακός ναός είναι η εκκλησία του Αγίου Βασιλείου ενώ το χωριό διαθέτει και την ποδοσφαιρική ομάδα Αναγέννηση Πορναρίου.

## Διοικητικά - πληθυσμιακά στοιχεία
Αναφέρεται επίσημα, μετά την ένωση της Θεσσαλίας, με το παλιό του όνομα από την τουρκοκρατία ως  *Ιλεντσελού* το 1883 στο ΦΕΚ 126Α - 02/04/1883 να προσαρτάται στον τότε δήμο Νέσσωνος. Το 1912 με το ΦΕΚ 262Α - 31/08/1912 διορθώθηκε σε Πουρνάρι και ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'', αποτελεί την ομώνυμη κοινότητα που υπάγεται στη Δημοτική Ενότητα Νέσσωνος του Δήμου Τεμπών και σύμφωνα με την απογραφή 2011 έχει 502 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Πουρνάρι Δ. Τεμπών: Βόλτα στο Πλατανόρεμα (βίντεο) από τον ιστότοπο https://www.larissanet.gr/.
* Ομάδα ελαιοπαραγωγών Πουρναρίου Λάρισας από τον ιστότοπο https://www.ypaithros.gr/.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Μορμπέλλο

Το **Μορμπέλλο** (ιταλικά: *Morbello*) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.

## Παραπομπές


Κατηγορία:Δήμοι της Επαρχίας της Αλεσσάντρια
Κρυοχημεία

Η **κρυοχημεία** είναι κλάδος της χημείας -και συγκεκριμένα της φυσικοχημείας- ο οποίος πραγματεύεται την μελέτη των χημικών αλληλεπιδράσεων σε θερμοκρασίες κάτω από . 

Η ορολογία προέρχεται από την αντίστοιχη ελληνική λέξη, *«κρύο».* Επικαλύπτεται με πολλές άλλες επιστήμες, συμπεριλαμβανομένης τηςκρυοβιολογίας, της φυσικής της συμπυκνωμένης ύλης, ακόμη και της αστροχημείας.
[μικρογραφία| Όταν το υγρό [ήλιο ψύχεται κάτω από το σημείο λάμδα (  σε 1 atm), παρουσιάζει ιδιότητες υπερρευστότητας]]

Η κρυοχημεία είναι ένα πεδίο ενδιαφέροντος από τότε που έγινε ευρέως διαθέσιμο το υγρό άζωτο, το οποίο παγώνει στους -210°C. Οι χημικές αλληλεπιδράσεις κρυογονικής θερμοκρασίας είναι σημαντικός μηχανισμός για τη μελέτη των λεπτομερών *μονοπατιών* *(paths)* των χημικών αντιδράσεων μειώνοντας τη σύγχυση που προκαλείται από τις θερμικές διακυμάνσεις. Η κρυοχημεία αποτελεί τη βάση για την κρυοβιολογία η οποία χρησιμοποιεί επιβραδυνόμενες ή εν στάσει βιολογικές διεργασίες για ιατρικούς και ερευνητικούς σκοπούς.

Καθώς ένα υλικό ψύχεται, η σχετική κίνηση των συστατικών μορίων και ατόμων του μειώνεται δραματικά - η θερμοκρασία του μειώνεται. Η ψύξη μπορεί να συνεχιστεί μέχρι να σταματήσει κάθε κίνηση και να εξαφανιστεί η κινητική ενέργεια ή η ενέργεια κίνησης. Αυτή η συνθήκη είναι γνωστή ως απόλυτο μηδέν και αποτελεί τη βάση για την κλίμακα θερμοκρασίας Kelvin, η οποία μετρά τη θερμοκρασία πάνω από το απόλυτο μηδέν. Μηδέν βαθμοί Κελσίου (°C) συμπίπτουν με 273 βαθμούς Kelvin.

## Πηγές
* Moskovits, M., and Ozin, G.A., (1976) *Cryochemistry*, J. Wiley & Sons, New York
* Dillinger, J. R. (1957). *Low temperature physics & chemistry* (edited by Joseph R. Dillinger.) Madison, Wisconsin: University of Wisconsin Press.
* Naduvalath, B. (2013). "Ultracold molecules."
* Phillips, W. D. (2012). "Laser cooling"
* Parpia, J. M., & Lee, D.M. (2012). "Absolute zero"
* Hasegawa, Y., Nakamura, D., Murata, M., Yamamoto, H., & Komine, T. (2010). "High-precision temperature control and stabilization using a cryocooler. Review of Scientific Instruments", doi:10.1063/1.3484192

Κατηγορία:Φυσική συμπυκνωμένης ύλης
Κατηγορία:Κρυοβιολογία
Κατηγορία:Θερμοχημεία
Κατηγορία:Φυσικοχημεία
Μοχάμεντ μπιν Αμπντουλραμάν μπιν Τζασίμ Αλ Θανί

Ο **Σεΐχης Μοχάμεντ μπιν Αμπντουλραμάν μπιν Τζασίμ Αλ Θανί** (*Sheikh Mohammed bin Abdulrahman bin Jassim Al Thani*,  αραβικά: محمد بن عبدالرحمن بن جاسم آل ثاني, γενν. την 1η Νοεμβρίου 1980) είναι Καταριανός διπλωμάτης, οικονομολόγος και πολιτικός, πρωθυπουργός του Κατάρ από τις 7 Μαρτίου 2023.  Προηγουμένως υπηρέτησε ως αντιπρόεδρος της κυβέρνησης από το 2017 έως το 2023 και ως υπουργός Εξωτερικών από το 2016 έως το 2023. 

## Πρώτα χρόνια και εκπαίδευση
Ο Σεΐχης Μοχάμεντ γεννήθηκε και μεγάλωσε στη Ντόχα του Κατάρ. Είναι μέλος της βασιλικής οικογένειας του Κατάρ ως μέλος του Οίκου των Θανί. Έχει πτυχίο στα οικονομικά και τη διοίκηση επιχειρήσεων από το Πανεπιστήμιο του Κατάρ (2003). 

## Σταδιοδρομία
Ο Σεΐχης Μοχάμεντ εντάχθηκε στο Υπουργείο Εξωτερικών το 2013 ως βοηθός υπουργός Εξωτερικών για Υποθέσεις Διεθνούς Συνεργασίας.   
Πριν γίνει βοηθός υπουργός, ο Σεΐχης Μοχάμεντ υπηρέτησε ως οικονομικός ερευνητής και στη συνέχεια διευθυντής Οικονομικών Υποθέσεων στο Ανώτατο Συμβούλιο Οικογενειακών Υποθέσεων από το 2005 έως το 2009.
Αργότερα έγινε διευθυντής του Τμήματος Συνεργασίας Δημόσιου και Ιδιωτικού Τομέα στο Υπουργείο Επιχειρήσεων και Εμπορίου το 2009 και ίδρυσε το «Enterprise Qatar» – έναν οργανισμό που παρέχει τεχνική και οικονομική υποστήριξη σε μικρομεσαίες επιχειρήσεις.

Έναν χρόνο αργότερα, το 2010, ο Σεΐχης Μοχάμεντ υπηρέτησε ως γραμματέας του Προσωπικού Αντιπροσώπου της Αυτού Υψηλότητας του Εμίρη Σεΐχη Χαμάντ μπιν Χαλίφα Αλ Θανί για τις επακόλουθες υποθέσεις στο Αμίρι Ντιβάν το 2010. 

Μεταξύ 2011 και 2012 ο Σεΐχης Μοχάμεντ έλαβε το βαθμό του υφυπουργού και έγινε πρόεδρος της Εκτελεστικής Επιτροπής Ανάπτυξης Μικρών και Μεσαίων Επιχειρήσεων και Πρόεδρος του Διοικητικού Συμβουλίου της Aspire – Katara Investment Company.

Στη συνέχεια διορίστηκε ως υπουργός Εξωτερικών, υπηρετώντας από το 2016 έως το 2023.

### Πρωθυπουργός
Στις 7 Μαρτίου 2023, σε ανασχηματισμό του υπουργικού συμβουλίου, διορίστηκε πρωθυπουργός του Κατάρ. 

## Παραπομπές


Κατηγορία:Πρωθυπουργοί του Κατάρ
Κατηγορία:Ηγέτες εν ενεργεία
Ξυλενόλη

Η **ξυλενόλη** είναι φαινολική ένωση που έχει διάφορα ισομερή, που ονομάζονται **ξυλενόλες**, και είναι οργανικές ενώσεις με τον τύπο, (CH3)2C6H3OH. Ονομάζονται επίσης και ***διμεθυλοφαινόλες***.

## Γενικά
Είναι πτητικά άχρωμα στερεά ή ελαιώδη υγρά. Είναι ουσιαστικά παράγωγα της φαινόλης με δύο ομάδες μεθυλίου σε διαφορετικές θέσεις σε σχέση με την ομάδα υδροξυλίου (η οποία είναι πάντα στη θέση -1). 

Υπάρχουν έξι ισομερή, από τα οποία η **2,6-ξυλενόλη** -που έχει αμφότερες τις μεθυλομάδες σε ορθοθέση σε σχέση με την υδροξυλομάδα- είναι μακράν η πιο σημαντική και πιο συχνά απαντώμενη. Το όνομα *ξυλενόλη* είναι *σύνθεση* των λέξεων, *[[Ορθοξυλόλιο|ξυλόλιο]]* και *[[φαινόλη]]*.

Η 2,4-διμεθυλοφαινόλη μαζί με άλλες ξυλενόλες και πολλές άλλες πολύπλοκες ενώσεις διυλίζονται παραδοσιακά από την λιθανθρακόπισσα, ως τα πτητικά υλικά που λαμβάνονται για την παραγωγή οπτάνθρακα από άνθρακα. Αυτά τα υπολείμματα περιέχουν χαμηλή περιεκτικότητα  κατά βάρος σε ξυλενόλες, καθώς και κρεσόλες και φαινόλη. Οι κύριες ξυλενόλες σε μια τέτοια πίσσα είναι τα ισομερή: 3,5-, 2,4 και 2,3-. 

Η 2,6-ξυλενόλη παράγεται με μεθυλίωση της φαινόλης με τη χρήση μεθανόλης με την παρουσία μεταλλικών οξειδίων, ως καταλύτες:

: C6H5OH + 2CH3OH → (CH3)2C6H3OH + 2H2O

Τυπικά, οι ξυλενόλες και οι αιθυλοφαινόλες έχουν πολύ παρόμοιες φυσικές ιδιότητες.

## Ιδιότητες
Οι φυσικές ιδιότητες των έξι ισομερών των ξυλενολών είναι σημαντικά παρεμφερείς.

## Χρήσεις
Μαζί με τις κρεσόλες και το κρεζυλικό οξύ, οι ξυλενόλες αποτελούν σημαντική κατηγορία φαινολικών (γνωστών ως *phenolics*) με μεγάλη βιομηχανική σημασία, τα τελευταία χρόνια συνεχώς αυξανόμενη. 

Χρησιμοποιούνται στην παρασκευή αντιοξειδωτικών. Το πορτοκαλί ξυλενόλης είναι ένας δείκτης οξειδοαναγωγής που βασίζεται σε σκελετό της ξυλενόλης. 

Η 2,6-ξυλενόλη είναι μονομερές κατάλληλο για ρητίνες πολυ(ρ-φαινυλενοξειδίου) (PEO) μέσω οξειδωτικής σύζευξης άνθρακα-οξυγόνου.

## Παραπομπές

Κατηγορία:Φαινολικές ενώσεις
NGC 824

Ο **[[Νέος Γενικός Κατάλογος|NGC]] 824** είναι ραβδωτός σπειροειδής γαλαξίας ο οποίος βρίσκεται στον αστερισμό Κάμινο και απέχει περίπου 260 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Τζον Χέρσελ το 1837.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κάμινος (αστερισμός)
08068
0824
NGC 825

O **[[Νέος Γενικός Κατάλογος|NGC]] 825** είναι σπειροειδής γαλαξίας χωρίς κεντρική «ράβδο» ο οποίος βρίσκεται στον αστερισμό Κήτος και εκτιμάται ότι απέχει περίπου 154 εκατομμύρια έτη φωτός. Ανακαλύφθηκε από τον αστρονόμο Άλμπερτ Μαρτ (Albert Marth) στις 18 Νοεμβρίου 1863.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κήτος (αστερισμός)
0825
08173
01638
Εθνοσυνέλευση (Τζιμπουτί)

Η **Εθνοσυνέλευση**, παλαιότερα γνωστή ως **Βουλή των Αντιπροσώπων**, είναι ο μονοθάλαμος νομοθετικός κλάδος της κυβέρνησης του Τζιμπουτί.

## Ιστορία
Η πρώτη Συνέλευση του εδάφους, τότε γαλλική αποικία, ήταν από το 1946 έως το 1957 το Αντιπροσωπευτικό Συμβούλιο. Ο νόμος πλαίσιο του 1956 καθιέρωσε μια Εδαφική Συνέλευση, η οποία αντικαταστάθηκε το 1967 από τη Βουλή των Αντιπροσώπων, η οποία παρέμεινε στη θέση της μετά την ανεξαρτησία το 1977.

## Γενικό πλαίσιο
Αποτελείται από 65 μέλη - 30 Σομαλοί (21 Ισά) και 30 Αφάρ - που εκλέγονται για πενταετή θητεία σε πολυεδρικές εκλογικές περιφέρειες (4 έως 37 η καθεμία). Οι πρώτες ελεύθερες πολυκομματικές βουλευτικές εκλογές μετά την ανεξαρτησία (1977) διεξήχθησαν το 2003, με τον κυβερνητικό συνασπισμό, με επικεφαλής τον Λαϊκό Συναγερμο για την Πρόοδο (RPP), να λαμβάνει το 62,7% των ψήφων.

Ο Ιντρίς Αρναούντ Αλί ήταν Πρόεδρος της Εθνοσυνέλευσης από το 2003 μέχρι τον θάνατό του το 2015. 

Από σύστασής της, η Εθνοσυνέλευση κυριαρχείται από τον Λαϊκό Συναγερμό για την Πρόοδο (RPP), ο οποίος είναι επί του παρόντος ο ανώτερος εταίρος στον συνασπισμό Ένωση για την Προεδρική Πλειοψηφία . Από το 1981 έως το 1992 ο RPP ήταν το μόνο νόμιμο κόμμα. Ακόμη και μετά τη νομιμοποίηση των κομμάτων της αντιπολίτευσης το 1992, ο RPP κέρδισε κάθε έδρα στο νομοθετικό σώμα. Από το 1997 και μετά, διεξήγαγε εκλογές ως μέρος ενός συνασπισμού, γνωστού από το 2003 ως UMP, ο οποίος συνέχισε να σαρώνει κάθε έδρα. Τα κόμματα της αντιπολίτευσης δεν κατάφεραν να εισέλθουν στο νομοθετικό σώμα μέχρι το 2013. Στις κοινοβουλευτικές εκλογές του Τζιμπουτί του 2018, στις οποίες τα κύρια κόμματα της αντιπολίτευσης δεν έλαβαν μέρος σε ένδειξη διαμαρτυρίας, η Ένωση για την Προεδρική Πλειοψηφία κέρδισε μεγάλη πλειοψηφία.   Το πολιτικό σύστημα του Τζιμπουτί συγκεντρώνει την περισσότερη εξουσία στα χέρια του προέδρου και υπάρχει μικρή αντιπολίτευση στις εκτελεστικές αποφάσεις.

Από το 2018 μια ποσόστωση ορίζει ότι τουλάχιστον το 25% των βουλευτών είναι γυναίκες. 

## Πρόεδροι

## Κτίριο
Το κτίριο της εθνοσυνέλευσης κατασκευάστηκε και χρηματοδοτήθηκε εν μέρει από την κυβέρνηση του Ιράν και ολοκληρώθηκε στις 23 Νοεμβρίου 2014. Το χρέος αυτού του έργου δεν έχει ακόμη καταβληθεί μέχρι σήμερα. Ο πρόεδρος του ιρανικού κοινοβουλίου Αλί Λαριτζανί παρευρέθηκε στην τελετή για τα εγκαίνια αυτού του νέου κτιρίου και την παράδοσή του.

## Παραπομπές


Τζιμπουτι
Κατηγορία:Πολιτική του Τζιμπουτί
NGC 830

Ο **[[Νέος Γενικός Κατάλογος|NGC]] 830** είναι φακοειδής γαλαξίας στον αστερισμό Κήτος. Εκτιμάται πως απέχει περίπου 170 εκατομμύρια έτη φωτός από τον Γαλαξία μας και πως έχει διάμετρο περίπου 70 χιλιάδων ετών φωτός. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 25 Σεπτεμβρίου 1865.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κήτος (αστερισμός)
0830
08201
Επισκοπή Στρατονίκειας Καρίας

Η **Επισκοπή Στρατονίκειας** είναι πρώην εκκλησιαστική επαρχία του Οικουμενικού Πατριαρχείου Κωνσταντινουπόλεως. Βρισκόταν στην Καρία της Μικράς Ασίας με έδρα την πόλη Στρατονίκεια, σημερινό Εσκί Χισάρ. Εκκλησιαστικά ήταν εκκλησιαστική επαρχία της Μητρόπολης Αφροδισιάδος.

Η Επισκοπή είναι άγνωστο πότε δημιουργήθηκε και αναφέρεται στα τακτικά ως τον 13ο αιώνα. Από τους βίους των αγίων Τροφίμου και Θαλλού φαίνεται ότι τον 3ο αιώνα είχε ήδη διαδοδεί ο χριστιανισμός στην πόλη.

Σύμφωνα με το Συναξάριο της Κωνσταντινούπολης στην Στρατονίκεια μεταφέρθηκαν τα τοποθετήθηκαν τα λείψανα των αγίων Τρόφιμου και Θαλλού μετά στο μαρτύριό τους τον 3ο αιώνα στην Λαοδίκεια. Οι δύο Άγιοι κατάγονταν από την Στρατονίκεια.

Η αρχαιολογική έρευνα έφερε στο φως δύο επιγραφές: μια ακρωτηριασμένη, με ανώνυμο επίσκοπο που αναφέρεται στον 7ο αιώνα ή αργότερα, μια άλλη αποσπασματική, που καταγράφεται στον 6ο/7ο αιώνα, όπου το όνομα του επισκόπου είναι γνωστό μόνο για τα πρώτα τέσσερα γράμματα, *Κλέο...*, που αφήνει πολλές πιθανές λύσεις ανοιχτές.

Σήμερα, τόσο η Ορθόδοξη όσο και η Ρωμαιοκαθολική εκκλησία αποδίδουν τον τίτλο του επισκόπου της Στρατονίκειας τιμητικά.

## Επισκοπικός κατάλογος

## Παραπομπές


Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Αφροδισιάδος
Κατηγορία:Τιμητικές επισκοπές στην Ασία
Σολονγκέλλο

Το **Σολονγκέλλο** (ιταλικά: *Solonghello*) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.

## Παραπομπές


Κατηγορία:Δήμοι της Επαρχίας της Αλεσσάντρια
Κωνσταντινισμός

δεξιά|μικρογραφία|260x260εσ| Άγαλμα του Μεγάλου Κωνσταντίνου, Υόρκη
Ο **Κωνσταντινισμός** είναι μια άποψη που ενσαρκώνει την ενότητα εκκλησίας και κράτους. Η άποψη αυτή έχει ως πρότυπο μια ιδανική Χριστιανοσύνη, η οποία προέκυψε κατά τη διάρκεια της βασιλείας του Μεγάλου Κωνσταντίνου.

Σύγχρονοι θεολόγοι χρησιμοποιούν τον όρο για να δηλώσουν την αναγκαιότητα της ενεργού συμμετοχής των χριστιανών στις φιλελεύθερες δημοκρατίες.

## Σημασία
Βασικά, ο Κωνσταντινισμός ταυτίζει βαθιά την Εκκλησία και το κράτος, αντλώντας έμπνευση από τη Ρωμαϊκή Αυτοκρατορία μετά το Διάταγμα των Μεδιολάνων .  Συγκεκριμένα, την προθυμία της Εκκλησίας να χρησιμοποιήσει τις κρατικές δομές εξουσίας του και τηντάση προς τον χριστιανικό θριαμβολογισμό. 

## Κριτική
Ο Στάνλεϊ Χάουερβας διαφωνεί με τον Κωνσταντινισμό, υποστηρίζοντας ότι οδηγεί σε μια συμβιβασμένη μορφή χριστιανικής ηθικής, «Ωθεί τους Χριστιανούς να κρίνουν τις ηθικές τους θέσεις, όχι με βάση αυτό που ορίζει η χριστιανική ηθική, αλλά μάλλον με βάση το πόση χριστιανική ηθική μπορεί να παρακινηθεί να «καταπιεί» ο Καίσαρας». 

Ο Τζον Χάουαρντ Γιόντερ και ο Καρλ Μπαρθ διαφωνούν, επίσης, λόγω της διάκρισης «Εκκλησίας-κόσμου». 

## Παραπομπές

Κατηγορία:Χριστιανική ορολογία
Κατηγορία:Χριστιανισμός και πολιτική
Κατηγορία:Μέγας Κωνσταντίνος
Καμπερτόνιο

Το **Καμπερτόνιο** (ιταλικά: *Campertogno*) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου.

## Παραπομπές


Κατηγορία:Δήμοι της Επαρχίας του Βερτσέλλι
NGC 822

Ο **[[Νέος Γενικός Κατάλογος|NGC]] 822** είναι ελλειπτικός γαλαξίας στον αστερισμό Φοίνικα. Εκτιμάται ότι απέχει περίπου 233 εκατομμύρια έτη φωτός από τον Γαλαξία μας και πως έχει διάμετρο 80 χιλιάδων ετών φωτός. Ανακαλύφθηκε από τον αστρονόμο Τζον Χέρσελ (John Herschel) στις 5 Σεπτεμβρίου 1834.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Φοίνιξ (αστερισμός)
0822
08055
Φιλαρμονική Εταιρεία Κερκύρας

Η **Φιλαρμονική Εταιρεία Κερκύρας** (ΦΕΚ), γνωστή και ως ***«Παλαιά Φιλαρμονική»***, είναι μουσικοεκπαιδευτικός οργανισμός με έδρα την Κέρκυρα. 

Η Φιλαρμονική Εταιρεία Κερκύρας ιδρύθηκε στις 12 Σεπτεμβρίου 1840 με αρχικό σκοπό να αποτελέσει την πρώτη ελληνική μουσική ακαδημία οργανωμένη σε ευρωπαϊκά πρότυπα. Αφορμή για την ίδρυσή της στάθηκε η απαγόρευση από τη Βρετανική διοίκηση του νησιού της συμμετοχής της μπάντας του Αγγλικού στρατού στις ορθόδοξες θρησκευτικές εκδηλώσεις - και ιδιαίτερα στη λιτανεία του ιερού σκηνώματος του Αγίου Σπυρίδωνα, προστάτη του νησιού - λόγω του θανάτου του βασιλιά του Ηνωμένου Βασιλείου Γουλιέλμου του Δ', το 1837. Η νέα φιλαρμονική ήταν γνωστή στο νησί από τους ξένους και ως *«La Banda Grecca»*.

Πρώτος Καλλιτεχνικός Διευθυντής της διετέλεσε ο συνθέτης Νικόλαος Χαλικιόπουλος Μάντζαρος, ο οποίος διατήρησε αυτό το αξίωμα μέχρι τον θάνατό του το 1872. 

Η Φιλαρμονική είχε ένα πλήρως οργανωμένο πρόγραμμα διδασκαλίας τόσο στη θεωρία όσο και στην πράξη της μουσικής. Οι μαθητές του, που για πρώτη φορά στη σύγχρονη ελληνική ιστορία μπόρεσαν να μάθουν μουσική ανεξαρτήτως κοινωνικής τάξης, είχαν την ευκαιρία να διδαχθούν από επαγγελματίες μουσικούς και δασκάλους βασική μουσική θεωρία, αρμονία, αντίστιξη, μορφολογία, ενορχήστρωση, σύνθεση. 
Η ΦΕΚ διαθέτει επίσης τμήματα χορωδίας, θρησκευτικής χορωδίας, εγχόρδων, πιάνου, τμήμα Νεανικής Μπάντας (Μπαντίνα), τμήμα ορχήστρας πνευστών, κουαρτέτο χάλκινων πνευστών, τμήμα μουσικής δωματίου, τμήμα ορχήστρας τζαζ, τμήμα φωνητικής και τμήμα Επιδείξεων. 

Το πιο δημοφιλές, πάντως, από τα μουσικά σχήματά της είναι η μπάντα της, η οποία για πρώτη φορά εμφανίστηκε τον Αύγουστο του 1841. Η συγκεκριμένη μπάντα ήταν αυτή που απέδωσε για πρώτη φορά τον Ελληνικό Εθνικό Ύμνο το 1864, σε σύνθεση του διευθυντή της Νικόλαου Μάντζαρου, αλλά και τον Ολυμπιακό Ύμνο το 1896.
Η Φιλαρμονική στεγάστηκε αρχικά σε κτήριο στην Πίνια, το παλιό εμπορικό κέντρο της πόλης της Κέρκυρας, ενώ από το 1900 και έκτοτε στεγάζεται σε κτήριο που αρχικά άνηκε στην οικογένεια Θεοτόκη. Στο συγκεκριμένο κτήριο λειτουργεί και το Μουσείο της Φιλαρμονικής.
Η Φιλαρμονική Εταιρεία Κερκύρας μαζί με την Εταιρεία Κερκυραϊκών Σπουδών και την Αναγνωστική Εταιρία Κέρκυρας κατέχει επίσης το Μουσείο Καποδίστρια έπειτα από δωρεά της Μαρίας Δεσύλλας-Καποδίστρια.

## Σχολές

* Οργάνων
* Χορωδίας
* Εγχόρδων
* Πιάνου
* Αρμονίας
* Αντίστιξης
* Μορφολογίας
* Θρησκευτικής Χορωδίας
* Νεανική Μπάντα (Μπαντίνα)
* Μπάντα
* Ορχήστρα Πνευστών
* Τμήμα Τζαζ
* Τμήμα Φωνητικής
* Τμήμα Επιδείξεων.

## Παραπομπές


## Σχετική Βιβλιογραφία
*Καρδάμης Κώστας, *ΟΙ ΜΠΑΝΤΕΣ ΤΗΣ ΚΕΡΚΥΡΑΣ, ΜΟΥΣΙΚΕΣ ΣΤΟΝ ΔΡΟΜΟ*, εκ. ΚΑΛΕΙΔΟΣΚΟΠΙΟ (2019) 
*Καρδάμης Κώστας, Έξι μελέτες για τη Φιλαρμονική Εταιρεία Κέρκυρας, εκ, Φιλαρμονική Εταιρεία Κερκύρας (2010)
*Μοτσενίγος, Σπύρος: Νεοελληνική μουσική : συμβολή εις την ιστορίαν της (1958)
*Ν. Κονόμος, Ο Νικόλαος Μάντζαρος Και Ο Εθνικός Μας Ύμνος, (1958)
*Σ. Παπαγεωργίου, Τα Κατά Τη Φιλαρμονική Εταιρία Από Της Συστάσεώς Της Μέχρι Σήμερον 1840-1890, (1890).

## Εξωτερικοί σύνδεσμοι
Φιλαρμονική Εταιρεία Κερκύρας

Κατηγορία:Φιλαρμονικές της Κέρκυρας
Κουλούρα Λάρισας

Η **Κουλούρα** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Κουλούρα βρίσκεται στα όρια με την Περιφερειακή Ενότητα Πιερίας και κοντά στις εκβολές του Πηνειού ποταμού σε υψόμετρο 5 μέτρων. Βόρεια του χωριού είναι το Καστρί-Λουτρό, βορειοανατολικά τα Νέα Μεσάγκαλα, νότια ο Παλαιόπυργος ενώ δυτικά περνάει ο Αυτοκινητόδρομος 1 (Αθήνα - Θεσσαλονίκη - Εύζωνοι). Αναφέρεται επίσημα το 1928 να προσαρτάται στην τότε κοινότητα Κρανιάς. Σύμφωνα με το πρόγραμμα ''Καλλικράτης'', μαζί με την Κρανιά, την Παραλία Κουλούρας και τις Μαθητικές Κατασκηνώσεις αποτελούν την κοινότητα Κρανέας που υπάγεται στη Δημοτική Ενότητα Κάτω Ολύμπου του Δήμου Τεμπών και σύμφωνα με την απογραφή 2011 έχει 88 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Επισκοπή Τάβων

Η **Επισκοπή Τάβων** είναι πρώην εκκλησιαστική επαρχία του Οικουμενικού Πατριαρχείου Κωνσταντινουπόλεως. Βρισκόταν στην Καρία της Μικράς Ασίας με έδρα την πόλη Τάβαι στα σύνορα της Καρίας με την Φρυγία, σημερινό Ντάβας (Davas). Εκκλησιαστικά ήταν εκκλησιαστική επαρχία της Μητρόπολης Αφροδισιάδος.

Η Επισκοπή είναι άγνωστο πότε δημιουργήθηκε και αναφέρεται στα τακτικά ως τον 13ο αιώνα όταν και κατακτήθηκε από τους Οθωμανούς.

Είναι γνωστοί μόνοι τρεις από τους επισκόπους της πόλης που υπέγραψαν σε οικουμενικές συνόδους. Κι ένας τέταρτος αγνώστου ονόματος που ήταν επίσκοπος επί πατριάρχη Αλέξιου Στουδίτη.

Από το 1900 αποτελεί τιμητική επισκοπή της Ρωμαιοκαθολικής εκκλησίας.

## Επισκοπικός κατάλογος

## Παραπομπές


Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Αφροδισιάδος
Κατηγορία:Καθολικές τιμητικές επισκοπές στην Ασία